cyanic-selkie/wikianc huggingface dataset:
ลองเยียร์เบียน
ลองเยียร์เบียน (Longyearbyen) เป็นชุมชนที่ใหญ่ที่สุดและศูนย์กลางการบริหารของสฟาลบาร์ ซึ่งเป็นดินแดนของประเทศนอร์เวย์ มีประชากร 2,040 คนในปี ค.ศ. 2008 เมืองนี้ตั้งอยู่ในหุบเขาล็องยีร์ดาเลิน และเป็นที่ตั้งของสภาชุมชนลองเยียร์เบียน สำนักงานเทศบาล ท่าเรือ มหาวิทยาลัย ท่าอากาศยาน โรงเรียน และคริสตจักร
ประชากร
ใน พ.ศ. 2557 ลองเยียร์เบียนมีประชากร 2,144 คน กลุ่มที่ใหญ่ที่สุดคือชาวนอร์เวย์จากทางภาคเหนือ โดยเฉพาะจากเทศมณฑลนูลันและเทศมณฑลทรุมส์ ซึ่งมากกว่าร้อยละ 40 ของประชากร ประมาณ 300 คน(ร้อยละ 16) ไม่มีสัญชาตินอร์เวย์ โดยมีกลุ่มที่ใหญ่ที่สุดจากประเทศต่าง ๆ ดังนี้ ไทย สวีเดน รัสเซีย และยูเครน
ใน พ.ศ. 2557 กลุ่มคนไทยจำนวน 120 คนเป็นกลุ่มสัญชาติที่ใหญ่ที่สุดรองจากนอร์เวย์ ใน พ.ศ. 2549 มีคนไทยเพียง 60 คน คนไทยมาที่นี่ครั้งแรกโดยติดตามสามีมาในช่วงคริสต์ทศวรรษ 1970
ฟรีดริช มักนุส เคานต์ที่ 6 แห่งซ็อลมส์-วิลเดินเฟ็ลส์
ฟรีดริช มักนุส เคานต์ที่ 6 แห่งซ็อลมส์-วิลเดินเฟ็ลส์ (Friedrich Magnus VI, Count of Solms-Wildenfels) ประสูติเมื่อวันที่ 18 มกราคม 2470 เป็นโอรสใน ฟรีดริช มักนุส เคานต์ที่ 5 แห่งซ็อลมส์-วิลเดินเฟ็ลส์ และ เจ้าหญิงมารี อ็องตัวแน็ตแห่งชวารซ์แบร์ก พระมารดา เป็นพระธิดาใน ซิสโซ เจ้าชายแห่งชวารซ์แบร์ก กับ เจ้าหญิงอเล็กซานดราแห่งอันฮัลท์ เป็นพระปนัดดาใน เจ้าชายเฟรเดอริกที่ 1 ดยุกแห่งอันฮัลท์ พระองค์ทรงเสกสมรสครั้งแรกกับ กาตารีนา เดรัส ณ รัฐบาเดิน-เวือร์ทเทิมแบร์ค เมื่อวันที่ 7 กุมภาพันธ์ 2491 ก่อนจะหย่าร้างในปี 2497 และทรงเสกสมรสครั้งที่ 2 กับ จิเซลลา ปาโรลล์ เมื่อปี 2509 กับ จิเซลลา ปาโรลล์ จากการเสกสมรส 2 ครั้ง พระองค์มีโอรส 2 องค์ คือ
กีฬารักบี้ 7 คนในโอลิมปิกฤดูร้อน 2024 – รอบคัดเลือกชาย
การแข่งขัน กีฬารักบี้ 7 คนในโอลิมปิกฤดูร้อน 2024 รอบคัดเลือกทีมชาย เป็นการแข่งขันกีฬารักบี้ 7 คน ของประเภททีมชาย เพื่อคัดเลือก 12 ทีมที่จะได้ผ่านเข้าแข่งขันในกีฬารักบี้ 7 คนในโอลิมปิกฤดูร้อน 2024 ฝรั่งเศส ผ่านเข้ารอบโดยอัตโนมัติในฐานะเจ้าภาพ โดยมีทีมที่ได้รับ 4 อันดับแรกของการแข่งขันรักบี้ 7 คนเวิลด์ซีรีส์ที่จะได้รับโควต้า หลังจากนั้น การคัดเลือกจะถูกกำหนดโดยแต่ละสมาพันธ์ระดับทวีปทั้งหกแห่งเพื่อกำหนดตัวแทน และจำนวนโควต้าที่เหลือจะพิจารณาจากการแข่งขันรักบี้ 7 คนระดับนานาชาติ
จัตุรัสอัชชุฮะดาอ์
จัตุรัสอัชชุฮะดาอ์ หรือ จัตุรัสมรณสักขี (Matyrs’ Swuare; ساحة الشهداء, Sahat al Shouhada; Place des Martyrs) หรือในอดีตรู้จักกันในชื่อ อัลบุรจญ์ (Al Burj) หรือ ปลัสเดกานง (Place des Cannons) เป็นจัตุรัสสาธารณะใจกลางกรุงเบรุต ประเทศเลบานอน
ในปี พ.ศ. 2474 จัตุรัสประวัติศาสตร์แห่งนี้ได้ตั้งขึ้นเพื่อเพื่อระลึกถึงผู้พลีชีพที่ถูกประหารขณะอยู่ภายใต้การปกครองของจักรวรรดิออตโตมัน ต่อมาในทศวรรษ 1950 จัตุรัสนี้ได้กลายเป็นสถานที่ยอดนิยม มีการก่อสร้างโรงภาพยนตร์และร้านกาแฟ นอกจากนี้ในช่วงสงครามกลางเมืองเลบานอน ที่จัตุรัสนี้เป็นส่วนหนึ่งของเส้นแบ่งเขตที่แบ่งกรุงเบรุตออกเป็นสองส่วน
หนึ่งอุบล ศิษย์เลิศชัย
หนึ่งอุบล ศิษย์เลิศชัย เป็นอดีตนักมวยไทยชื่อดัง และเคยชกมวยสากลอาชีพได้ครองแชมป์ของสถาบัน PABA ด้วย
ประวัติ
หนึ่งอุบล มีชื่อจริงว่า สมร ความสวัสดิ์  เกิดเมื่อวันที่ 20 มีนาคม พ.ศ. 2517 ที่จังหวัดอุบลราชธานี เป็นนักมวยไทยชื่อดังในราวปี พ.ศ. 2534-พ.ศ. 2538 ในสังกัดของทรงชัย รัตนสุบรรณ มีฉายาว่า "ต่วนเป๋" ตั้งแต่เมื่อครั้งชกมวยไทย มีที่มาจากมีขาข้างขวาสั้นกว่าขาข้างซ้าย หนึ่งอุบลขึ้นชกมวยสากลอาชีพครั้งแรกเมื่อคราวที่เดินทางไปชิงแชมป์ PABA รุ่นซูเปอร์ฟลายเวทที่ฟิลิปปินส์ ได้แชมป์มาครองเมื่อ 6 พฤศจิกายน พ.ศ. 2539 จากนั้น หนึ่งอุบลขึ้นชกป้องกันแชมป์ไว้ได้สองครั้ง ก่อนจะเสียแชมป์ให้กับ เรย์ ลีกัส อย่างพลิกความคาดหมาย โดยหนึ่งอุบลเป็นฝ่ายแพ้คะแนนเมื่อ 8 สิงหาคม พ.ศ. 2540 หลังจากเสียแชมป์ หนึ่งอุบลขึ้นชกมวยสากลใน พ.ศ. 2541 อีกเพียงสองครั้ง โดยครั้งล่าสุดชกเมื่อ 31 กรกฎาคม พ.ศ. 2541 ชนะน็อค แซมมี่ ซอร์ดีญ่า หลังจากนั้นหนึ่งอุบลกลับไปชกมวยไทยตามเดิม
แหล่งข้อมูลอื่น
หมวดหมู่ :นักมวยสากลชาวไทยรุ่นซูเปอร์ฟลายเวท
นีล อีเทอริดจ์
นีล ลีโอนาร์ด ดูลา อีเทอริดจ์ (เกิดวันที่ 7 กุมภาพันธ์ ค.ศ. 1990) เป็นนักฟุตบอลอาชีพชาวฟิลิปปินส์​ ตำแหน่งผู้รักษาประตู ปัจจุบันเล่นให้กับเบอร์มิงแฮม ซิตีและทีมชาติฟิลิปปินส์ โดยนีล อีเทอริดจ์ เคยเป็นผู้เล่นชุดเยาวชนของสโมสรฟุตบอลเชลซี​และฟูลัม และได้ลงสนามให้กับทีมชุดใหญ่ของฟูลัมเป็นครั้งแรกในเดือนธันวาคม​ ค.ศ.​ 2011 ในการแข่งขันยูฟ่ายูโรปาลีก​นัดที่พบกับสโมสรฟุตบอลโอเด็นเซ จากเดนิชซูเปอร์ลีกา​ แต่หลังจากนั้นเขาก็ไม่มีโอกาสได้ลงเล่นในทีมชุดใหญ่ของฟูลัมอีกเลย​ ซึ่งระหว่างปี​ ค.ศ.​ 2008 ถึง​ ค.ศ.​ 2014 หรือตลอดช่วงเวลาที่เขาอยู่กับฟูลัม ส่วนใหญ่จะถูกปล่อยตัวให้ไปเล่นกับสโมสรอื่นอย่างชาร์ลตัน​ แอทเลติก, บริสตอล​ โรเวอส์, ครูว์​ อเล็กซานดรา​ หรือแม้แต่เลเธอร์เฮด​ ซึ่งเป็นสโมสรฟุตบอลในลีกสมัครเล่น​ ด้วยสัญญายืมตัว​
หลังหมดสัญญากับฟูลัม​ในปี​ ค.ศ.​ 2014​ อีเทอริดจ์​ย้ายไปเล่นให้กับโอลดัม แอทเลติก ในอีเอฟแอลลีกวัน แต่ก็ไม่สามารถสอดแทรกตัวเองขึ้นสู่ทีมชุดใหญ่ได้​ โดยเขาถูกส่งลงสนามแค่​ 1​ นัด​ ในการแข่งขันฟุตบอลถ้วยเอฟเอ โทรฟี​ ซึ่งเป็นฟุตบอลถ้วยรายการเล็กๆที่แข่งขันกันแค่สโมสรในระดับลีกวันและลีกทู​ เขาจึงย้ายไปเล่นให้กับชาร์ลตัน​ แอทเลติกอีกครั้​ง​ หลังจากเคยถูกยืมตัวมาแล้ว​ แต่ก็ยังเป็นแค่ผู้รักษาประตูมือสองของทีม
ปี​ ค.ศ.​ 2015​ อีเทอริดจ์​ ย้ายไปเล่นให้กับสโมสรฟุตบอลวอลซอลล์ในลีกวัน และได้เป็นผู้เล่นตัวจริงตลอด​ 2​ ฤดูกาลกับสโมสร​ โดยฟอร์มการเล่นของเขาได้รับความสนใจจากหลายทีม​ เมื่อหมดสัญญากับวอลซอลล์เขาจึงได้ย้ายมาเล่นให้กับคาร์ดิฟฟ์​ ซิตีที่ลงแข่งขันในอีเอฟแอลแชมเปียนชิป​แบบไม่มีค่าตัว​และเป็นผู้เล่นตัวหลักของสโมสร​ที่มีส่วนในการพาสโมสรคว้าตำแหน่งรองแชมป์อีเอฟแอลแชมเปียนชิป​ฤดูกาล​ 2017–18​ และได้เลื่อนชั้นขึ้นสู่พรีเมียร์ลีก
ฤดูกาล​ 2018–19​ เอเทอริดจ์​ ที่​เป็น​ผู้รักษาประตูตัวหลักของคาร์ดิฟฟ์​ ซิตี ได้รับการบันทึกว่าเป็นผู้รักษาประตูชาวฟิลิปปินส์และเป็นชาวเอเชียตะวันออกเฉียงใต้​คนแรกที่ได้ลงเล่นในพรีเมียร์ลีก และเป็นผู้รักษาประตูจากทวีปเอเชีย​คนที่สองที่ได้ลงสนามในพรีเมียร์ลีกต่อจากอะลี อัลฮับซี​
นือซา (ประเทศโปแลนด์)
นือซา (Nysa) หรือ ไนส์เซอ (Neisse, Neiße) เป็นเมืองทางตะวันตกเฉียงใต้ของประเทศโปแลนด์และเป็นเมืองหลักของเทศมณฑลนือซาในจังหวัดออปอแล ตั้งอยู่ริมแม่น้ำนือซากวอตส์กา เมืองนี้มีประชากรทั้งหมด 47,283 คน และมีเนื้อที่ทั้งหมด 27.5 ตารางกิโลเมตร
ดาวหางเฮียกูตาเกะ
ซี/1996 บี2หรือ ดาวหางเฮียกูตาเกะ (Comet Hyakutake; ; ชื่ออย่างเป็นทางการว่า C/1996 B2) เป็นดาวหาง ค้นพบเมื่อวันที่ 31 มกราคม 2539 ซึ่งผ่านใกล้โลกในเดือนมีนาคมปีนั้น ได้รับการขนานนามว่าเป็น ดาวหางใหญ่ปี 2539 ซึ่งเป็นหนึ่งในดาวหางที่เข้าใกล้โลกที่สุดในรอบ 200 ปีที่ผ่านมา เฮียกูตาเกะสว่างมากในท้องฟ้าราตรี และสามารถมองเห็นได้อย่างกว้างขวางทั่วโลก
การสังเกตดาวหางทางวิทยาศาสตร์นำไปสู่การค้นพบจำนวนมาก ที่น่าประหลาดใจที่สุดสำหรับนักวิทยาศาสตร์ดาวหาง คือ การค้นพบการปล่อยรังสีเอกซ์จากดาวหางเป็นครั้งแรก ซึ่งเชื่อกันว่าเกิดจากอนุภาคลมสุริยะที่แตกตัวเป็นไอออนทำปฏิกิริยากับอะตอมที่เป็นกลางในโคมาของดาวหาง ยานอวกาศยูลิสซิสข้ามหางของดาวหางที่ระยะทางกว่า 500 ล้านกิโลเมตรจากนิวเคลียสอย่างไม่คาดฝัน แสดงให้เห็นว่าเฮียกูตาเกะเป็นดาวหางที่มีหางยาวที่สุด เฮียกูตาเกะเป็นดาวหางคาบยาว ก่อนการผ่านเข้าใกล้ระบบสุริยะที่สุดครั้งล่าสุด คาบวงโคจรอยู่ที่ราว 17,000 ปี แต่การรบกวนทางแรงโน้มถ่วงจากดาวเคราะห์ยักษ์เพิ่มคาบวงโคจรเป็น 70,000 ปี
ภาษาเยอรมัน
ภาษาเยอรมัน (German; Deutsch) เป็นภาษากลุ่มเจอร์แมนิกด้านตะวันตก และเป็นภาษาที่มีคนพูดเป็นภาษาแม่มากที่สุดในสหภาพยุโรป ส่วนใหญ่พูดในประเทศเยอรมนี ออสเตรีย ลิกเตนสไตน์ ส่วนมากของสวิตเซอร์แลนด์ ลักเซมเบิร์ก แคว้นปกครองตนเองเตรนตีโน-อัลโตอาดีเจในอิตาลี แคว้นทางตะวันออกของเบลเยียม บางส่วนของโรมาเนีย แคว้นอาลซัสและบางส่วนของแคว้นลอแรนในฝรั่งเศส
นอกจากนี้ อาณานิคมเดิมของประเทศเหล่านี้ เช่น นามิเบีย มีประชากรที่พูดภาษาเยอรมันได้พอประมาณ และยังมีชนกลุ่มน้อยที่พูดภาษาเยอรมันในหลายประเทศทางยุโรปตะวันออก เช่น รัสเซีย ฮังการี และสโลวีเนีย รวมถึงอเมริกาเหนือ (โดยเฉพาะสหรัฐ) รวมถึงบางประเทศในลาตินอเมริกา เช่น อาร์เจนตินา บราซิล โดยเฉพาะในรัฐฮิวกรังจีดูซูว รัฐซังตากาตารีนา รัฐปารานา และรัฐเอชปีรีตูซังตู
ชาวอามิช รวมถึงชาวเมนโนไนต์บางคนก็เป็นภาษาเยอรมันอย่างหนึ่ง ประมาณ 120 ล้านคน คือ 1/4 ของชาวยุโรปทั้งหมด พูดภาษาเยอรมัน ภาษาเยอรมันเป็นภาษาต่างประเทศที่สอนทั่วโลกมาเป็นอันดับ 3 และเป็นภาษาต่างประเทศที่สอนมากที่สุดเป็นอันดับ 2 ในยุโรป (เป็นรองภาษาอังกฤษ) สหรัฐ และเอเชียตะวันออก (ประเทศญี่ปุ่น) เป็นหนึ่งในภาษาราชการของสหภาพยุโรป
ระบบเขียน
ภาษาเยอรมันใช้อักษรละตินในการเขียนเช่นเดียวกับภาษาส่วนใหญ่ในยุโรป และมีอักขระพิเศษอีก 4 ตัว เป็นสระที่มีอุมเลาท์ (umlaut) 3 ตัว ได้แก่ ä ö และ ü กับอักษรเอสเซ็ท ß แต่สำหรับภาษาเยอรมันมาตรฐานของประเทศสวิตเซอร์แลนด์และลิกเตนสไตน์ไม่ใช้ตัว ß เลย โดยจะใช้ ss แทน ß
ภาษาเยอรมันเป็นภาษาที่สามารถสังเกตเห็นได้ง่าย เพราะมีระบบเขียนที่เป็นเอกลักษณ์หลายประการ เช่น อักขระที่มีอุมเลาท์ข้างต้น การใช้อักษรตัวใหญ่เริ่มต้นคำนามทุกคำ (ซึ่งเป็นระเบียบที่เคยแพร่หลายในยุโรปเหนือแต่ปัจจุบันเหลืออยู่ไม่กี่ภาษา โดยเยอรมันเป็นภาษาที่ใหญ่ที่สุดที่ยังคงทำเช่นนี้) และการเขียนคำประสมติดกันโดยไม่เว้นวรรค (ต่างจากภาษาอังกฤษที่เวลานำคำนามมาประสมกันจะเว้นวรรคคั่น) ทำให้ภาษาเยอรมันสามารถมีคำประสมที่ยาวมาก ตัวอย่างเช่น คำเยอรมันที่ยาวที่สุดที่เคยมีการตีพิมพ์ คือ Donaudampfschiffahrtselektrizitätenhauptbetriebswerkbauunterbeamtengesellschaft มี 79 ตัวอักษร อย่างไรก็ตาม เพื่อความสะดวกในการอ่าน คำที่ประสมจากคำนามมากกว่า 3-4 คำถือว่าพบได้ยาก นอกเหนือจากบริบทอารมณ์ขัน
ก่อนการปฏิรูประบบเขียนภาษาเยอรมัน ค.ศ.1996 อักษร ß ใช้แทน ss หลังสระเสียงยาวหรือสระประสม ก่อนพยัญชนะ และท้ายคำหรือหน่วยคำ หลังการปฏิรูปไปแล้ว จะใช้ ß แทน ss เฉพาะหลังสระเสียงยาวหรือสระประสมเท่านั้น
เนื่องจากตัว ß ไม่สามารถเริ่มต้นคำได้ ในอดีตจึงไม่เคยมีการคิดตัวอักษร ß ตัวใหญ่ขึ้นใช้ เมื่อจำเป็นต้องใช้ ß ตัวใหญ่ (เช่นเมื่อใช้ตัวใหญ่ทั้งคำ) ก็จะใช้ SS แทน เช่นคำว่า Maßband ("ตลับเมตร") เขียนตัวใหญ่เป็น MASSBAND ยกเว้นในชื่อที่เป็นอักษรตัวใหญ่ในเอกสารราชการ อนุโลมให้คง ß ตัวเล็กเอาไว้เพื่อป้องกันความสับสน (เช่น "KREßLEIN" ไม่ใช่ "KRESSLEIN") จนกระทั่งในปี ค.ศ. 2017 ได้มีการบรรจุอักษร ẞ เป็นอักษรตัวใหญ่ของ ß ลงในระบบเขียน
หากไม่สะดวกที่จะพิมพ์สระอุมเลาท์ (ä ö ü) ทั่วไปสามารถใช้ ae oe ue แทน และใช้ ss แทน ß ในทำนองเดียวกัน แต่หากสามารถพิมพ์ได้ก็ควรหลีกเลี่ยง เนื่องจากวิธีการนี้ถือเป็นเพียงวิธีการเฉพาะหน้า มิใช่การเขียนที่ถูกต้องตามระเบียบ
ในการจัดลำดับคำในพจนานุกรม ไม่มีระเบียบที่เป็นสากลว่าควรจัดตัวอักษรที่มีอุมเลาท์อย่างไร ในสมุดโทรศัพท์มักมองอักษรอุมเลาท์ว่าเป็นสระฐานกับตัว e เช่น Ärzte อยู่หลัง Adressenverlage แต่มาก่อน Anlagenbauer เพราะมอง Ärzte เป็น Aerzte ส่วนในพจนานุกรมมักจัดคำที่มีอุมเลาท์ไว้หลังคำที่เหมือนกันที่ไม่มีอุมเลาท์ เช่น Ärzte มาหลัง Arzt แต่ก่อน Ass และก็มีพจนานุกรมบางฉบับจะเอาคำที่มีอุมเลาท์ทุกคำไปต่อท้ายสุด คือทุกคำที่ขึ้นต้นด้วย Ä จะอยู่เป็นหมวดแยกหลังทุกคำที่ขึ้นต้นด้วย A นอกจากนี้พจนานุกรมเก่าแก่บางฉบับจะแยกเอา Sch และ St ไปเป็นหมวดแยกหลังหมวด S แต่โดยทั่วไปจะถือว่าเป็น S+C+H และ S+T
การใช้เครื่องหมายคำพูดในภาษาเยอรมัน นิยมใช้เครื่องหมายกลับด้านออก เช่น „Guten Morgen!“
เสียงสระ
ในภาษาเยอรมันมาตรฐานหลายสำเนียง เสียง ที่ไม่ลงน้ำหนัก จะไม่เป็นเสียง  แต่เป็นสระ
การสังเกตว่ารูปสระแต่ละตัว ออกเสียงสั้นหรือเสียงยาว ไม่มีกฎเกณฑ์ตายตัว แต่ก็มีหลักการเหล่านี้:
หลักเหล่านี้ล้วนมีข้อยกเว้น เช่น hat ("มี") เสียงสั้น ขัดกับหลักข้อแรก และ Mond  ("ดวงจันทร์") เสียงยาว ขัดกับข้อสาม ในบางกรณีอาจมีความแตกต่างในการออกเสียงระหว่างพื้นที่ เช่น ในเยอรมนีกลาง (เฮ็สเซิน) ตัว o ในชื่อ Hoffmann ออกเสียงยาว แต่คนเยอรมันรัฐอื่น ๆ จะออกเสียงสั้น คำว่า Städte ("เมือง") บางคนออกเสียงสั้นเป็น  (เช่น ARD Television) บางคนออกเสียงยาวเป็น  (เช่น ZDF Television) ลำดับสุดท้าย คำที่สระอยู่หน้าทวิอักษร ch ไม่มีหลักการบอกว่าจะออกเสียงสั้น เช่น Fach  ("ลิ้นชัก") กับ Küche  ("ครัว") หรือยาว เช่น Suche  ("ค้นหา") กับ Bücher  ("หนังสือ") โดยลักษณะนี้ คำว่า Lache เป็นคำพ้องรูปที่อาจออกเสียงสั้น  ("ลักษณะการหัวเราะ") หรือยาว  ("บ่อน้ำ") และยังตรงกับคำสั่งว่า lache! ("หัวเราะ!")
สระภาษาเยอรมันสามารถเกิดเป็นทวิอักษร(ในการเขียน) และสระประสม(ในการออกเสียง) ดังตาราง ซึ่งการออกเสียงอาจไม่ตรงกับที่มองเห็นในรูปเสมอไป นอกจากนี้ยังมีทวิอักษร ie ซึ่งตรงกับเสียงสระ ไม่ได้เป็นสระประสม ในภาษาเยอรมันหลายสำเนียงเสียง  ที่ท้ายพยางค์จะออกเสียงเป็นสระ แต่เสียงสระที่ตามด้วยเสียงสระของตัว  นี้ไม่เป็นสระประสมในทางสัทศาสตร์ (เช่น ในคำว่า Bär  "หมี", er  "เขา", wir  "เรา", Tor  "ประตู", kurz  "สั้น", Wörter  "คำ")
ในสำเนียงส่วนใหญ่ พยางค์ที่ขึ่นต้นด้วยสระ จะมีเสียงกักเส้นเสียง (เสียงตัว อ) กั้น
เสียงพยัญชนะ
ภาษาเยอรมันมีหน่วยเสียงพยัญชนะประมาณ 25 เสียง ซึ่งถือว่าปานกลางเมื่อเทียบกับภาษาอื่น เสียงที่ค่อนข้างเป็นเอกลักษณ์คือ เสียงกักเสียดแทรก เสียงพยัญชนะในภาษามาตรฐานเป็นดังตาราง
การเลื่อนเสียงพยัญชนะ
ภาษาเยอรมันไม่มีเสียงเสียดแทรกฟัน ซึ่งยังคงมีอยู่ในภาษาอังกฤษ (ตรงกับ th) เพราะภาษาเยอรมันได้เกิดการเลื่อนเสียง และสูญเสียเสียงเหล่านี้ไประหว่างศตวรษที่ 8 และ 10 เห็นได้จากการเปรียบเทียบคำในภาษาอังกฤษกับภาษาเยอรมัน ซึ่งตัว th ในอังกฤษในหลายคำจะตรงกับ d ในเยอรมัน เช่น อังกฤษ thank → เยอรมัน Dank; อังกฤษ this/that → เยอรมัน dies/das; อังกฤษ thou (สรรพนามบุรุษที่สองในอดีต) → เยอรมัน du; อังกฤษ think → เยอรมัน denken; อังกฤษ thirsty → เยอรมัน durstig
ในทำนองเดียวกัน gh ในอังกฤษ ซึ่งปัจจุบันออกเสียงได้หลายแบบ อาจเชื่อมโยงได้กับ ch ในเยอรมัน: อังกฤษ laugh → เยอรมัน lachen; อังกฤษ through → เยอรมัน durch; อังกฤษ high → เยอรมัน hoch; อังกฤษ naught → เยอรมัน nichts; อังกฤษ light → เยอรมัน leicht หรือ Licht; อังกฤษ sight → เยอรมัน Sicht; อังกฤษ daughter → เยอรมัน Tochter; อังกฤษ neighbour → เยอรมัน Nachbar
ไวยากรณ์
ภาษาเยอรมันเป็นภาษาที่มีการผันคำในระดับปานกลาง
การผันคำนาม
คำนามและคำนำหน้านามในภาษาเยอรมัน มีการผันตามเพศ พจน์ และการก
ภาษาเยอรมันปัจจุบัน ถือว่ามีการผันน้อยลงมาก เมื่อเทียบกับในอดีต โดยในพหูพจน์ ทั้งสามเพศได้ลดรูปลงมาผันแบบเดียวกัน ดังนั้นจึงอาจมองว่ามี 4 พจน์ คูณกับเอกพจน์ 3 เพศและพหูพจน์ ได้เป็น 16 แบบ อย่างไรก็ตาม คำนำหน้านามชี้เฉพาะมีรูปแตกต่างกันแค่ 6 รูป และสำหรับตัวคำนามเอง สำหรับคำนามเพศชายและเพศกลางส่วนใหญ่ ในเอกพจน์จำเป็นต้องผันเมื่อเป็นเจ้าของหรือเป็นกรรมรองเท่านั้น ซึ่งการผันเหล่านี้ปัจจุบันก็พบได้ยากขึ้นเรื่อย ๆ ในภาษาปาก ซึ่งมักเลี่ยงไปใช้รูปประโยคแบบอื่น และการลงท้ายคำนามที่เป็นกรรมรอง ก็ถือว่าเป็นภาษาเก่า ซึ่งปัจจุบันแทบไม่มีการใช้ แม้แต่ในภาษาเขียน เว้นแต่สำนวนที่ใช้กันจนเคยชินบางสำนวน มีคำนามเพศชายและเพศกลางเพียงบางคำเท่านั้นที่จะมีการผันคำลงท้ายทั้งรูปกรรมตรง รูปกรรมรอง และรูปเจ้าของ (เรียกว่า N-declension) สำหรับคำนามเพศหญิงในเอกพจน์จะไม่มีการผันเลย คำนามพหูพจน์(ซึ่งทุกเพศเหมือนกัน)มีการผันคำลงท้ายในรูปกรรมรองรูปเดียว โดยรวมแล้ว คำลงท้ายคำนามที่เป็นไปได้ในทั้งหมดภาษาเยอรมัน (ไม่นับการสร้างพหูพจน์) มี 7 แบบ ได้แก่ -s, -es, -n, -ns, -en, -ens, -e
ในระบบเขียนเยอรมัน คำนามและคำที่ทำหน้าที่เป็นคำนามทุกคำ จะขึ้นด้วยอักษรตัวใหญ่เสมอ เพื่อสะดวกต่อการดูหน้าที่คำในประโยค (Am Freitag ging ich einkaufen. – "ผมไปช็อปปิงมาเมื่อวันศุกร์"; Eines Tages kreuzte er endlich auf. – "วันหนึ่งเขาก็มาโผล่หน้าในที่สุด") ลักษณะการใช้ตัวอักษรตัวใหญ่แบบนี้ เคยแพร่หลายในภาษาอื่น ๆ เช่นภาษาเดนมาร์ก (ซึ่งยกเลิกการทำเช่นนี้ใน ค.ศ. 1948) และอังกฤษ แต่ปัจจุบันแทบจะพบในภาษาเยอรมันภาษาเดียว โดยพบได้อีกแค่ในภาษาลักเซมเบิร์ก และภาษาฟรีเชียเหนือบางสำเนียง
ภาษาเยอรมันประสมคำนามโดยคำแรกขยายคำที่สอง เหมือนกับในภาษาตระกูลเจอร์แมนิกอื่น ๆ อย่างภาษาอังกฤษ (Hundehütte "บ้านสุนัข" มาจาก Hund "สุนัข" ประสมกับ Hütte "บ้าน") แต่ภาษาเยอรมันต่างจากอังกฤษ เพราะไม่มีการเว้นวรรคคั่นระหว่างองค์ประกอบที่มีประสมกัน ทำให้คำเยอรมันมีคำยาวเท่าใดก็ได้ในทางทฤษฎี ตัวอย่างเช่น คำเยอรมันที่ยาวที่สุดที่มีการใช้งานในราชการจริง คือคำว่า Rindfleischetikettierungsüberwachungsaufgabenübertragungsgesetz แปลว่า "กฎหมายว่าด้วยการมอบหมายหน้าที่ในการควบคุมดูแลการติดฉลากเนื้อวัว" [มาจาก Rind (วัว), Fleisch (เนื้อ), Etikettierung(s) (การติดฉลาก), Überwachung(s) (การควบคุมดูแล), Aufgaben (หน้าที่), Übertragung(s) (การมอบหมาย), Gesetz (กฎหมาย)]
การผันกริยา
กริยาเยอรมันมีการผันตามปัจจัยต่าง ๆ ได้แก่
คำอุปสรรคกริยา
ตัวอย่างอื่น ๆ เช่น verhaften ("จับกุม") มาจาก haften ("ติด"), verkaufen ("ขาย") มาจาก kaufen ("ซื้อ"), aufhören ("เลิก") มาจาก hören ("ได้ยิน"), erfahren ("ประสบ") มาจาก fahren ("ขับรถ")
กริยาบางตัวมีคำอุปสรรคที่แยกได้ ซึ่งมักมีความหมายเป็นคำขยายกริยา ในรูปกริยาแท้ คำอุปสรรคจะแยกออกมาจากกริยาและไปอยู่ท้ายประโยค เช่น mitgehen แปลว่า "ไปด้วย" แต่กลายเป็นคำถามว่า Gehen Sie mit? (แปลตรงตัว: "ไปคุณด้วยกัน?"; แปลตามความหมาย: "คุณจะไปด้วยกันไหม?")
ซึ่งแปลว่า
วากยสัมพันธ์
ลักษณะทางวากยสัมพันธ์ของภาษาเยอรมัน โดยทั่วไปในประโยคหลัก คำกริยาแท้จะอยู่ตำแหน่งที่สอง (V2 word order) และมีการเรียงแบบ ประธาน-กรรม-กริยา (SOV) ในคำถาม คำอุทาน และคำสั่ง กริยาแท้จะถูกสลับขึ้นมาอยู่ตำแหน่งแรก ในอนุประโยคกริยาทุกตัวจะอยู่ท้ายสุด
ภาษาเยอรมันบังคับให้มีกริยา(ไม่ว่าจะเป็นกริยาหลักหรือกริยาช่วย)อยู่ในตำแหน่งที่สองของประโยค และให้นำหัวข้อของประโยคมานำในตำแหน่งแรก และคำที่เน้นจะเอาไว้สุดท้าย เช่น ประโยคที่ไม่มีกริยาช่วยต่อไปนี้ แปลว่า "ชายแก่ให้หนังสือกับผมเมื่อวาน" เรียงลำดับได้หลายแบบ:
สังเกตว่าตำแหน่งของคำนามในภาษาเยอรมัน ไม่ส่งผลถึงความเป็นประธานหรือกรรม เนื่องจากมีการผันแสดงการกอยู่แล้ว ภาษาเยอรมันจึงสามารถย้ายลำดับได้ค่อนข้างเสรี ทำให้สามารถเน้นคำที่ต้องการได้
กริยาช่วย
เมื่อมีกริยาช่วยในประโยค จะอยู่ตำแหน่งที่สอง ส่วนกริยาหลักจะเป็นรูปไม่ผัน (Infinitiv) และถูกย้ายไปท้ายประโยค เช่น ประโยคว่า Er soll nach Hause gehen. ("เขาควรกลับบ้าน" แปลตรงตัวคือ "เขา ควร บ้าน กลับ")
ออกซฟอร์ด
เมืองออกซฟอร์ด (Oxford) เป็นนครและเมืองหลวงของมณฑลออกซฟอร์ดเชอร์ของภาคตะวันออกเฉียงใต้ของอังกฤษ ที่มีประชาชนราว 151,000 คน แม่น้ำเชอร์เวลล์และแม่น้ำเทมส์บรรจบกันทางใต้ของตัวเมือง บริเวณที่เป็นระยะทางราว  10 กิโลเมตรในบริเวณตัวเมืองอ๊อกซฟอร์ดริมฝั่งแม่น้ำเทมส์รู้จักกันว่า “ดิไอซิส” (The Isis)
เฉิน อ้ายเซิน
เฉิน อ้ายเซิน (22 ตุลาคม ค.ศ. 1995 —) เป็นนักกีฬากระโดดน้ำชาวจีน เขาเกิดในกว่างโจว มณฑลกวางตุ้ง ประเทศจีน
ประวัติ
เฉิน อ้ายเซินเกิดที่กว่างโจว มณฑลกวางตุ้ง เขาเริ่มเล่นยิมนาสติกตอนอายุ 4 ปี และหลังจากนั้นเขาได้เปลี่ยนมาเล่นกีฬากระโดดน้ำตอนอายุ 7 ปีหลังจากมีอาการบาดเจ็บที่มือ โดยเขาได้รับการฝึกสอนจากโค้ชคนแรก คือ ถัน จิ่งยฺหวี่ ใน ค.ศ. 2009 เขาได้รับเหรียญทองจากการแข่งขันประเภทแฟลตฟอร์ม 10 เมตร ชายคู่ในกีฬาภูมิภาคเอเชียตะวันออก 2009 ที่ฮ่องกง โดยจับคู่กับจาง เยี่ยนเฉฺวียน เฉิน อ้ายเซินเริ่มแข่งขันระดับนานาชาติในปี ค.ศ. 2010 เมื่อเขาอายุเพียง 14 ปี เฉิน อ้ายเซินได้เข้าร่วมแข่งขันกระโดดน้ำกรังด์ปรีซ์ และได้รับเหรียญรางวัลหลายประเภท ในปีเดียวกันเขาได้รับรางวัลเหรียญทองจากการแข่งขันกีฬากระโดดน้ำชิงแชมป์แห่งชาติ ในปี ค.ศ. 2011-2012 เขาได้รับรางวัลชนะเลิศในประเภทแฟลตฟอร์ม 10 เมตร ชาย และชายคู่หลายรายการในกระโดดน้ำเวิลด์ซีรีส์ และกระโดดน้ำกรังด์ปรีซ์
ในปี ค.ศ. 2017 เฉิน อ้ายเซินเข้าแข่งขันกระโดดน้ำเวิลด์ซีรีส์ เขาได้รับรางวัลเหรียญทองหลายรายการในแพลตฟอร์ม 10 เมตร และแพลตฟอร์ม 10 เมตรคู่ ในสนามที่กว่างโจว เขาทำได้คะแนนรวม 601.15 ซึ่งทำให้เขาเป็นนักกระโดดน้ำคนที่ 5 ในประวัติศาสตร์ที่เก็บคะแนนได้มากกว่า 600 คะแนนต่อจากหลิน เย่ว ฉิน ไข่ หยาง เจี้ยน และเฉา ยฺเหวียน และในกีฬาทางน้ำชิงแชมป์โลก เฉิน อ้ายเซินได้รับรางวัลเหรียญทองอีกครั้งในประเภทแพลตฟอร์ม 10 เมตรชายคู่ โดยได้จับคู่กับหยาง ห่าว นอกจากนี้เขายังได้รับเหรียญเงินในการแข่งขันแพลตฟอร์ม 10 เมตร ซึ่งผู้ที่ชนะคือทอม เดลีย์ หลังจากนั้นในปี ค.ศ. 2018 เขาและหยาง ห่าวได้รับรางวัลเหรียญทองจากการแข่งขันเอเชียนเกมส์ ที่จาการ์ตา
ในปี ค.ศ. 2019 เฉิน อ้ายเซินได้เข้าร่วมแข่งขันกีฬาทางน้ำชิงแชมป์โลก ที่ควังจู ประเทศเกาหลีใต้ โดยเขาได้จับคู่กับเฉา ยฺเหวียน และทั้งคู่ได้รับรางวัลเหรียญทองประเภทแฟลตฟอร์ม 10 เมตร ชายคู่
ประเทศบาร์เบโดสในโอลิมปิกเยาวชนฤดูร้อน 2018
ประเทศบาร์เบโดส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติบาร์เบโดสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศบาร์เบโดสไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
คริสตัล ช็อง
คริสตัล ช็อง (เกิด 24 ตุลาคม ค.ศ. 1994) ชื่อภาษาเกาหลีว่า ช็อง ซู-จ็อง เป็นนักร้องและนักแสดงชาวเกาหลี-อเมริกันในเกาหลีใต้ เปิดตัวเมื่อ ค.ศ. 2009 ในฐานะสมาชิกของเอฟ(เอกซ์) และได้ร่วมโครงการเอสเอ็มเดอะบัลลาดของเอสเอ็มเอนเตอร์เทนเมนต์ นอกจากงานดังกล่าวแล้ว ยังได้แสดงละครโทรทัศน์หลายเรื่อง เช่น หยุดหัวใจ นายไฮโซ (The Heirs) ค.ศ. 2013, เพลงรัก หัวใจเลิฟ (My Lovely Girl) ค.ศ. 2014, ฟ้าพลิก ชีวิตยังต้องสู้ (Prison Playbook) ค.ศ. 2017, และ เพลเยอร์ (Player) ค.ศ. 2018
ช่วงต้นชีวิต
ช็องเกิดที่ซานฟรานซิสโกในแคลิฟอร์เนียที่ซึ่งครอบครัวย้ายรกรากมาจากเกาหลีใต้ตั้งแต่คริสต์ทศวรรษ 1980
ต้น ค.ศ. 2000 เวลานั้นอายุ 5 ปี ช็องเดินทางไปเกาหลีใต้พร้อมครอบครัว เอสเอ็มเอนเตอร์เทนเมนต์พบคริสตัลและพี่สาว คือ เจสสิกา ช็อง จึงชักชวนมาแสดงเล็กน้อยในมิวสิกวิดีโอเพลง "เวดดิงมาร์ช" (Wedding March) ของชินฮวา เอสเอ็มเอนเตอร์เมนต์ยังเสนอให้คริสตัลกับเจสสิกาเรียนร้องและเต้นเพื่อฝึกฝนเป็นนักร้องมืออาชีพ ทว่า บิดามารดาอนุญาตแต่เจสสิกา เพราะเห็นว่า ช็องยังเด็กนัก ภายหลัง เจสสิกาได้เปิดตัวเป็นสมาชิกวงเกิลส์เจเนอเรชัน จากนั้น คริสตัลและพี่สาวยังได้ออกงานด้วยกันหลายครั้ง
ในปี 2002 ช็องเริ่มมีงานแสดงโฆษณาทางโทรทัศน์ โฆษณาแรกเป็นของล็อตเต้ซึ่งเธอแสดงร่วมกับฮัน กา-อิน ครั้น ค.ศ. 2006 บิดามารดาอนุญาตให้ช็องเข้าสังกัดเอสเอ็มเอนเตอร์เทนเมนต์ได้ และเอสเอ็มเอนเตอร์เทนเมนต์ก็ให้เธอเรียนเต้นเป็นเวลาสามปี ก่อนจะเปิดตัวเธอเป็นสมาชิกวงเอฟ(เอกซ์)เมื่อปี 2009
เมื่อย้ายมาอยู่เกาหลีใต้แล้ว ช็องเข้าเรียนโรงเรียนนานาชาติโคเรียเคนต์ (Korea Kent Foreign School) แล้วเรียนต่อโรงเรียนพหุศิลป์ฮันลิม (Hanlim Multi Art School) จนสำเร็จการศึกษาเมื่อวันที่ 7 กุมภาพันธ์ ค.ศ. 2013 โดยได้รับรางวัลการประสบความสำเร็จ (achievement award) ปัจจุบัน คริสตัลศึกษาที่มหาวิทยาลัยช็องคยุงกวัน (Sungkyunkwan University) วิชาเอก คือ การแสดง (theatre)
อ้างอิง
1994
ชเว ชังโฮ
ชเว ชังโฮ เป็นนักมวยสากลชาวเกาหลีใต้ เกิดเมื่อ 10 กุมภาพันธ์  พ.ศ.  2507 สถิติการชก 20 ครั้ง ชนะ 15 (น็อค 12) เสมอ 3 แพ้ 5
อ้างอิง
หมวดหมู่ :นักมวยสากลชาวเกาหลีใต้ หมวดหมู่ :แชมป์มวยสากลประเทศเกาหลีใต้
ภาษาโรมานี
ภาษาโรมานี เป็นหลาย ๆ ภาษาของชาวโรมานี อยู่ในสาขากลุ่มภาษาอินโด-อารยันของตระกูลภาษาอินโด-ยูโรเปียน ตาม Ethnologue มีภาษาโรมานีอยู่เจ็ดภาษาที่แตกต่างกันมากพอที่จะได้รับการพิจารณาเป็นภาษาของตัวเอง ภาษาที่มีผู้พูดมากที่สุดได้แก่ Vlax Romani (ประมาณ 500,000 คน) Balkan Romani (600,000), และ Sinte Romani (300,000). ความแตกต่างของภาษาเหล่านี้ในบางทีอาจใหญ่จนเทียบได้กับความแตกต่างระหว่างภาษาสลาวิกแต่ละภาษา
การุณ สกุลประดิษฐ์
นายการุณ สกุลประดิษฐ์ อดีตปลัดกระทรวงศึกษาธิการ
ประวัติ
นายการุณ สกุลประดิษฐ์ เกิดเมื่อวันศุกร์ที่ 31 กรกฎาคม พ.ศ. 2502 สมรสกับ นางศวรรยา สกุลประดิษฐ์ ข้าราชการบำนาญ สังกัดกระทรวงศึกษาธิการ มีบุตร-ธิดา 2 คน
การศึกษา
สำเร็จการศึกษาระดับปริญญาตรี ครุศาสตรบัณฑิต สาขาวิชาอุตสาหกรรมศิลป์ วิทยาลัยครูพระนคร พ.ศ. 2525 และระดับปริญญาโท ศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยสงขลานครินทร์ พ.ศ. 2541
อนันต์ อนันตกูล
นายอนันต์ อนันตกูล ราชบัณฑิตประเภทวิชาสังคมศาสตร์ สาขาวิชารัฐศาสตร์และรัฐประศาสนศาสตร์ สำนักธรรมศาสตร์และการเมือง เป็นกรรมการที่ปรึกษาพรรคประชาธิปัตย์ เป็นอดีตเลขาธิการคณะรัฐมนตรี และอดีตปลัดกระทรวงมหาดไทย
ประวัติ
อนันต์ ได้รับปริญญากิตติมศักดิ์จากสถาบันต่าง ๆ ได้แก่ รัฐศาสตรดุษฎีบัณฑิตกิตติมศักดิ์ มหาวิทยาลัยธรรมศาสตร์ ปี 2529 การศึกษาดุษฎีบัณฑิตกิตติมศักดิ์ สาขาการพัฒนศึกษาศาตร์ มหาวิทยาลัยศรีนครินทรวิโรฒ ปี 2530 นิติศาสตรดุษฎีบัณฑิตกิตติมศักดิ์ มหาวิทยาลัยรามคำแหง ปี 2531 ปริญญาดุษฎีบัณฑิตกิตติมศักดิ์ สาขารัฐศาสตร์ มหาวิทยาลัยบูรพา และศิลปศาสตรดุษฎีบัณฑิตกิตติมศักดิ์ สาขาพัฒนาองค์การ มหาวิทยาลัยเจ้าพระยา
การทำงาน
อนันต์ เริ่มรับราชการในสังกัดกระทรวงมหาดไทย จนได้รับแต่งตั้งเป็นนายอำเภอโชคชัย จังหวัดนครราชสีมา ในปี 2505 จากนั้นย้ายไปเป็นนายอำเภอปักธงชัย นายอำเภอปากช่อง
สงครามโซเวียต–อัฟกานิสถาน
สงครามโซเวียต–อัฟกานิสถาน เป็นส่วนหนึ่งของสงครามเย็น เกิดขึ้นเป็นเวลาเก้าปีตั้งแต่เดือนธันวาคม ค.ศ. 1979 ถึงเดือนกุมภาพันธ์ ค.ศ. 1989 โดยเป็นการรบรากันระหว่างกองทัพอัฟกานิสถานที่มีโซเวียตเป็นหัวหน้า กับมุจญาฮิดีน (Mujahideen) ซึ่งเป็นกลุ่มขบถหลายชนชาติและมีพันธมิตรใหญ่สองราย คือ เปศวาร์เจ็ด (Peshawar Seven) กับเตหะรานแปด (Tehran Eight) ขบถเปศวาร์เจ็ดนั้นได้รับการฝึกฝนทางทหารจากประเทศเพื่อนบ้าน คือ ปากีสถาน และสาธารณรัฐประชาชนจีน ทั้งได้รับอาวุธยุทธภัณฑ์พร้อมเงินหลายพันล้านดอลลาร์จากสหรัฐอเมริกา สหราชอาณาจักร ซาอุดีอาระเบีย และอีกหลายประเทศ   ส่วนกลุ่มชีอะฮ์ (Shia) จากฝ่ายเตหะรานแปดนั้นได้รับการสนับสนุนจากสาธารณรัฐอิสลามอิหร่าน
อนันต์ อนันตกูล
การทำงาน
อนันต์ ได้รับแต่งตั้งผู้ว่าราชการจังหวัดในปี 2516 ผู้ว่าราชการจังหวัดชัยภูมิ และเป็นผู้ว่าราชการจังหวัดสมุทรปราการ ปี พ.ศ. 2518 - 2520 จากนั้นย้ายไปดำรงตำแหน่งเลขาธิการสำนักงานเร่งรัดพัฒนาชนบท (รพช.) เป็นรองปลัดกระทรวงมหาดไทย เป็นเลขาธิการคณะรัฐมนตรี ปี พ.ศ. 2528-2532 เป็นปลัดกระทรวงมหาดไทย ปี พ.ศ. 2532- ก.พ. 2534 จากนั้นถูกย้ายไปเป็นที่ปรึกษาประจำสำนักนายกรัฐมนตรี ก่อนจะกลับมาดำรงตำแหน่งปลัดกระทรวงมหาดไทยอีกครั้ง ในปี 2534 จนเกษียณอายุราชการในเดือนกันยายน 2536
สงครามโซเวียต–อัฟกานิสถาน
สงครามซึ่งยาวนานเกือบหนึ่งทศวรรษนี้ส่งผลให้ชาวอัฟกานิสถานหลายล้านคนลี้ภัยจากประเทศตนเอง ส่วนใหญ่เข้าไปพึ่งใบบุญปากีสถานและอิหร่าน อนึ่ง นอกจากกบฏที่ล้มตายแล้ว สงครามยังทำให้พลเรือนอัฟกานิสถานจำนวนมากเสียชีวิต
อนันต์ อนันตกูล
การทำงาน
อนันต์ อนันตกูล เข้าร่วมงานการเมืองกับพรรคประชาธิปัตย์ เขายังเคยดำรงตำแหน่ง เลขาธิการพรรคประชาธิปัตย์ ในช่วงปี พ.ศ. 2543-2546 และเป็นสมาชิกสภาผู้แทนราษฎรแบบบัญชีรายชื่อ ปี พ.ศ. 2544
สงครามโซเวียต–อัฟกานิสถาน
สงครามเริ่มขึ้นเมื่อกองทัพที่ 40 ซึ่งโซเวียตประจำไว้ในอัฟกานิสถาน และมีเลโอนิด เบรจเนฟ เป็นหัวหน้า เคลื่อนพลพร้อมรบในวันที่ 24 ธันวาคม ค.ศ. 1979 และมาสิ้นสุดลงเมื่อโซเวียตซึ่งมีมีฮาอิล กอร์บาชอฟ เป็นหัวหน้า ได้ถอนทหารจากอัฟกานิสถานตั้งแต่วันที่ 15 พฤษภาคม ค.ศ. 1988 จนถึงวันที่ 15 กุมภาพันธ์ ค.ศ. 1989
อนันต์ อนันตกูล
การทำงาน
ในปี พ.ศ. 2561 นายอนันต์ ได้รับพระราชโองการโปรดเกล้าโปรดกระหม่อมแต่งตั้งเป็นราชบัณฑิต ประเภทวิชาสังคมศาสตร์ สาขาวิชารัฐศาสตร์และรัฐประศาสนศาสตร์
สงครามโซเวียต–อัฟกานิสถาน
มีผู้เรียกสงครามครั้งนี้ตามสภาพที่ยืดเยื้อว่า "สงครามเวียดนามของสหภาพโซเวียต" (Soviet Union's Vietnam War) และ "กับดักหมี" (Bear Trap)
จงกั๋วสฺยงลี่-อฺวี่โจ้วเจียน
จงกั๋วสฺยงลี่-อฺวี่โจ้วเจียน ("เมืองจีนยืนแกร่งกลางพิภพ") เป็นเพลงชาติประเทศจีน และ รัฐบาลสาธารณรัฐจีน (ระหว่าง ค.ศ. 1915–1921) กรมพิธีการ (禮制館) ได้ประกาศเพลงชาติประเทศจีนอย่างเป็นทางการในเดือนมิถุนายน ค.ศ. 1915 ในปีเดียวกันรัฐบาลเป่ย์หยางได้ใช้เพลงดังกล่าวเป็นเพลงชาติเมื่อวันที่ 23 พฤษภาคม ประพันธ์ทำนองโดย หวัง ลู่ (王露) เนื้อร้องโดย อิ้น ชาง (廕昌) ใช้แต่เพียงในสมัยการปกครองของยฺเหวียน ชื่อไข่ (袁世凱) เท่านั้น
พระราชสังวราภิมณฑ์ (โต๊ะ อินฺทสุวณฺโณ)
พระราชสังวราภิมณฑ์ (โต๊ะ อินฺทสุวณฺโณ) ( 27 มีนาคม  พ.ศ. 2430 – 5 มีนาคม พ.ศ. 2524) เป็นอดีตเจ้าอาวาสวัดประดู่ฉิมพลี เขตบางกอกใหญ่ กรุงเทพมหานคร หรือจังหวัดธนบุรีในอดีต เป็นพระคณาจารย์ที่รู้จักกันดี ด้วยวัตรอันปฏิบัติอันงดงามเป็นที่เคารพศรัทธาของชาวพุทธทุกชนชั้น ท่านถึงพร้อมด้วยบุญบารมีและอิทธิบารมี พระเครื่องของท่านมีปาฏิหาริย์ศักดิ์สิทธิ์ มีประสบการณ์เล่าขานมากมายจากเหนือจดใต้ทั่วประเทศไทย จนกลายเป็นพระหลักยอดนิยมของเมืองไทย ท่านได้ดำรงตำแหน่งเจ้าอาวาสวัดประดู่ฉิมพลีเมื่อวันที่ 10 กรกฎาคม พ.ศ. 2456 - 5 มีนาคม พ.ศ. 2524 จนกระทั่งมรณภาพ รวมระยะเวลานานถึง 68 ปี ขณะนี้ พระครูวินัยธรเพลิน ดำรงตำแหน่งเจ้าอาวาสมาตั้งแต่วันที่ 19 พฤศจิกายน 2555 จนถึงปัจจุบัน
ออกธุดงค์
ต่อมาหลวงปู่โต๊ะ ได้ออกธุดงค์จาริกไปทั้วทุกภาคในประเทศไทย ทั้งภาคเหนือ ภาคอีสาน ภาคใต้ ท่านได้ไปศึกษาพระปริยัติธรรม โดยได้ไปฝากตัวเป็นศิษย์กับหลวงพ่อรุ่ง วัดท่ากระบือ เรียนวิชาพุทธาคม และได้ไปฝากตัวเป็นลูกศิษย์กับ หลวงพ่อโหน่ง  วัดคลองมะดัน และก็ได้ธุดงค์ไปยังภาคเหนือเพื่อศึกษาวิชากับพระอาจารย์อีกหลายท่าน และในขณะที่ท่านเดินธุดงค์ ท่านก็ได้เรียนวิปัสสนากรรมฐานกับ หลวงพ่อชุ่ม วัดราชสิทธาราม ส่วนสหธรรมิกของท่านที่มีชื่อเสียงได้แก่ หลวงพ่อปาน วัดบางนมโค หลวงพ่อสด วัดปากน้ำ หลวงพ่อแฉ่ง วัดบางพัง หลวงพ่อกล้าย วัดหงส์รัตนาราม และต่อจากนั้น ท่านก็เดินทางไปยังภาคใต้ ไปที่จังหวัดปัตตานี และเมื่อหลวงปู่ท่านกลับมาที่ จังหวัดธนบุรี กลับมายังวัดประดู่ฉิมพลี ท่านก็ได้สร้างพระพุทธบาทจำลอง
ปฏิปทาและจริยาวัตร
หลวงปู่โต๊ะ ท่านเป็นคนที่มีศีลวัตรปฏิบัติอันงดงาม มีกริยามารยาทที่งดงาม มีความสุภาพอ่อนโยน มีความเมตตากรุณาต่อสิ่งมีชีวิตทุกชนิด และสามารถล่วงรู้เหตุการณ์ในอนาคตได้ และท่านได้เคยเจอเกี่ยวกับโรคระบาด หลวงปู่ท่านเห็นคนหลายคนไม่สบาย ท่านก็รู้สึกไม่สบายใจ เพราะท่านเองก็เป็นโรคนี้ด้วยเหมือนกัน ท่านจึงตั้งจิตว่า หากท่านยังมีชีวิตอยู่ ขอให้ท่านจงหายจากโรคนี้ แต่ถ้า ท่านหมดบุญแล้ว ก็ขอให้ตายซะ ในตอนกลางคืน ท่านได้นิมิตว่า หลวงพ่อบ้านแหลมได้นำน้ำพระพุทธมนต์มาเจริญให้ ตื่นมาท่านก็มาเจริญน้ำพระพุทธมนต์ และสุดท้ายท่านก็หายจากโรคนี้
เบื้องปลายชีวิต
หลวงปู่โต๊ะ วัดประดู่ฉิมพลี ท่านได้เริ่มอาพาธด้วยโรคชรา เนื่องจากว่า ตั้งแต่ตอนที่ท่านยังมีชีวิตอยู่ มีผู้คนมานิมนต์ท่านให้ออกมาให้พร หรือ ขอความช่วยเหลือ ท่านจึงไม่ค่อยมีเวลาพักผ่อน สุขภาพท่านจึงไม่ค่อยแข็งแรง แต่ยังพอฉันอะไรได้ แม้จะรักษาอย่างดีเท่าใด แต่สุขภาพ กายสังขารของท่านก็ไม่อาจจะทนไหว ท่านได้อาพาธครั้งสุดท้ายเมื่อเดือนกุมภาพันธ์ พ.ศ. 2524 และก่อนมรณภาพได้เพียง 7 วัน ท่านลุกจากเตียงไม่ได้เลย จนกระทั่งเมื่อวันที่ 5 มีนาคม พ.ศ. 2524 คณะลูกศิษย์ทีเป็นพยาบาล ได้มาถวายรังนกอีก แต่คราวนี้สังเกตได้ว่า แขนของท่าน บวม ท่านอยู่ได้จนกระทั่งเมื่อเวลา 9:55 น. ท่านได้ถึงแก่มรณภาพลงด้วยอาการสงบ รวมสิริอายุได้ 93 ปี 73 พรรษา พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดให้เชิญศพไปตั้งที่ศาลา 100 ปี วัดเบญจมบพิตร พระราชทานเกียรติยศศพเป็นพิเศษ เสมอพระราชาคณะชั้นธรรม พระราชทานโกศโถบรรจุศพ พร้อมฉัตรเบญจาเครื่องประกอบเกียรติยศครบทุกประการ พระราชทานพระบรมราชานุเคราะห์แก่การศพโดยตลอด เสด็จฯ ไปทรงเป็นประธานในการทรงบำเพ็ญพระราชกุศล 7 วัน 50 วัน 100 วัน และตามโอกาสอันควรหลายวาระ พระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส
สมณศักดิ์
หลวงปู่โต๊ะ อินฺทสุวณฺโณ ได้รับสมณศักดิ์ตามลำดับดังนี้
เชทนิกส์
ขบวนการเชทนิกส์ที่แยกตัวจากกองทัพยูโกสลาเวีย(Chetnik Detachments of the Yugoslav Army) หรือเป็นที่รู้จักกันทั่วไปว่า เชทนิกส์ (Četnici, Четници, ; Četniki),เป็นกลุ่มเคลื่อนไหวในยูโกสลาเวียในช่วงสงครามโลกครั้งที่สองภายใต้การนำโดยดราฌา มิฮาอิลอวิช(Draža Mihailović) เป็นกลุ่มเคลื่อนไหวต่อต้านฝ่ายอักษะในเป้าหมายระยะยาวของพวกเขาซึ่งมีส่วนร่วมในการเคลื่อนไหวต่อต้านที่เล็กน้อยจากระยะเวลาที่จำกัด พวกเขายังได้มีส่วนร่วมในกลยุทธ์หรือการเลือกที่จะให้ความร่วมมือกับกองกำลังยึดครองเกือบทั้งหมดของสงคราม เชทนิกส์ของมิเฮลโรวิกได้รับนโยบายจากการให้ความร่วมมือจากการเป็นมิตรกับฝ่ายอักษะและทำงานร่วมกับจากระดับหนึ่งหรืออีกอย่างโดนการจัดตั้ง modus vivendi หรือปฏิบัติการที่"ถูกต้องตามกฏหมาย" กองกำลังเสริมภายใต้การควบคุมฝ่ายอักษะ ในช่วงระยะเวลาหนึ่งและในหลายส่วนของประเทศ กลุ่มเคลื่อนไหวของเชทนิกส์ได้เติบโตอย่างก้าวหน้า ได้เข้าร่วมในข้อตกลทำงานร่วมกัน:ครั้งแรกกับกองกำลังเนดิกในเขตการปกครองของผู้บัญชาการกองทัพในเซอร์เบีย จากนั้นก็อิตาลีในเขตยึดครองแดลเมเชียและมอนเตเนโกร กับกองกำลังอูสตาซีในภาคเหนือของบอสเนีย และภายหลังจากการยอมจำนนของอิตาลี ก็ได้ให้ความร่วมมือกับเยอรมันโดยตรง
เชทนิกส์ได้มีส่วนร่วมในการก่อการกำเริบต่อต้านการยึดครองของเยอรมันในช่วงตลอดปี ค.ศ. 1941 ภายหลังจากประสบความสำเร็จในยุทธการที่ลอซนิซา เชทนิกส์ของดราฌาเป็นกลุ่มแรกที่เข้าปลดปล่อยเมืองในยุโรปจากการควบคุมของฝ่ายอักษะ ภายหลังจากนั้น, ฝ่ายเยอรมันผู้ยึดครองได้รับคำสั่งโดยตรงจาก อดอล์ฟ ฮิตเลอร์ ในการปราบปรามกลุ่มขบวนการฝ่ายต่อต้านนาซีในยุโรปตะวันออก อัตราส่วนต่อ 100 ของเชลยที่ถูกประหารชีวิตสำหรับทหารเยอรมันทุกนายที่ถูกสังหารและ 50 ของเชลยที่ถูกประหารชีวิตสำหรับทหารทุกนายที่ได้รับบาดเจ็บ ในเดือนตุลาคม ค.ศ. 1941 ทหารเยอรมันได้ดำเนินการทัพสังหารหมู่สองครั้งต่อพลเรือนชาวเซอร์เบียใน Kraljevo และครากูเยวัตส์ ด้วยจำนวนผู้เสียชีวิตที่รวมกันของพลเรือนกว่า 4,5000 คน ซึ่งเชื่อว่ากลุ่มเชทนิกส์ภายใต้การนำโดยดราฌา มิฮาอิลอวิชได้สังหารทหารเยอรมันที่จะทำให้ส่งผลเพียงต่อการเสียชีวิตที่ไม่จำเป็นอีกจำนวนนับหมื่นคนของชาวเซิร์บ ด้วยผลลัพธ์นั้น เขาได้ตัดสินใจในการลดจำนวนการโจมตีแบบกองโจรของเชทนิกส์ลง และรอคอยจากการยกพลขึ้นบกของฝ่ายสัมพันธมิตรในคาบสมุทรบอลข่าน ในขณะที่การให้ความร่วมมือของเชทนิกส์ได้บรรลุถึง "ความกว้างขวางและมีอย่างเป็นระบบ" อย่างเป็นสัดส่วน พวกเชทนิกส์เองได้กล่าวอ้างถึงนโยบายการให้ความร่วมมือว่า "การใช้ศัตรู" Sabrina Ramet นักวิทยาศาสตร์ทางการเมืองได้ตั้งข้อสังเกตว่า "ทั้งโครงการทางการเมืองของเชทนิกส์ และขอบเขตของการให้ความร่วมมือของพวกเขานั้นมีอย่างเหลือล้น แม้ว่าเอกสารต่างๆ มากมาย มันเป็นอะไรที่น่าผิดหวังซะมากกว่า ดังนั้นผู้คนยังสามารถพบเห็นผู้ที่เชื่อว่าเชทนิกส์กำลังทำอะไร นอกเหนือจากความพยายามที่จะตระหนักถึงวิสัยทัศน์ของรัฐมหาเซอร์เบียที่มีน้ำหนึ่งใจเดียวกัน(homogeneous Greater Serbian state) ซึ่งพวกเขามีความตั้งใจที่จะรุกในระยะสั้น โดยนโยบายการให้ความร่วมมือกับกองทัพฝ่ายอักษะ"
วัดจ์โมส
วัดจ์โมส เป็นเจ้าชายอียิปต์โบราณของราชวงศ์ที่สิบแปด เป็นพระราชโอรสของฟาโรห์ทุตโมสที่หนึ่ง
พระประวัติ
พระองค์อาจจะประสูติมาเมื่อไม่กี่ปีก่อนที่พระบิดาของพระองค์จะเสด็จขึ้นครองราชย์ พระองค์มีพระเชษฐาพระนามว่าอเมนโมส ถ้ามันเป็นเรื่องที่แน่นอนว่าพระมารดาของพระองค์เป็นใคร ถ้าพระองค์แต่ในพระมเหสีเอกพระนางอาโมส พระองค์เป็นพี่น้องของฟาโรห์แฮตเชปซุตและเจ้าหญิงเนเฟรูบิติ ในทางตรงกันข้ามเจ้าชายวัดจ์โมสอาจจะเป็นพระราชโอรสที่ประสูติแต่ในพระมเหสีรองพระนางมุทโนเฟรต และเป็นพระอนุชาของฟาโรห์ทุตโมสที่สอง
วัดจ์โมส ปรากฎอยู่ในภาพสลักใน El-Kab สุสานของพระองค์และครูสอนพิเศษของอเมนโมส พระบิดาของวัดจ์โมส และเจ้าชายอีกคนหนึ่งชื่อ ราโมส ถูกกล่าวถึงเทวสถานในธีบส์ พระศพของฟาโรห์ทุตโมสที่หนึ่งและมีพระราชินีมุทโนเฟรตยังรวมอยู่ด้วย เทวสถานแห่งนี้อาจถูกสร้างขึ้นในสมัยฟาโรห์ทุตโมสที่สอง ในเทวสถานมีรูปปั้นของพระนางมุทโนเฟรต สันนิษฐานได้ว่าพระองค์เป็นพระมารดาของพระองค์
ปลาดุกทะเลลาย
ปลาดุกทะเลลาย หรือ ปลาดุกทะเลแถบ หรือที่เรียกสั้น ๆ ว่า ปลาดุกทะเล (Striped eel catfish) เป็นปลาหนังชนิดหนึ่ง มีชื่อวิทยาศาสตร์ว่า Plotosus lineatus (มาจากภาษากรีก Plotos หมายถึง "ว่ายน้ำ" และ lineatus หมายถึง "ลายแถบ") อยู่ในวงศ์ปลาดุกทะเล (Plotosidae)
มีรูปร่างเรียวยาวด้านข้างแบน ส่วนหัวแบนลงมีหนวด คู่ครีบหลังและครีบหูมีก้านครีบแข็งเป็นเงี่ยง มีลักษณะเป็นฟันเลื่อย ไม่มีครีบไขมัน ส่วนหัวแบนยาวเรียวแหลมครีบหลังอันที่สอง ครีบก้นและครีบหางติดต่อกัน นอกจากนี้ยังมีอวัยวะพิเศษช่วยในการหายใจอยู่ที่รูก้น ด้านหลังลำตัวมีสำดำปนน้ำตาล ด้านท้องมีสีขาว ปลาขนาดเล็กจะมีลายแถบสีขาวปนเหลือง 3 แถบพาดไปตามยาวลำตัว เมื่อโตขึ้นแถบเหล่านี้จะเลือนหายไปกลายเป็นสีน้ำตาลอ่อนแทน
โดยที่ปลาดุกทะเลชนิดนี้ ตามเงี่ยงแข็งในแต่ละครีบนั้นมีพิษร้ายแรงมาก ถึงขนาดมีรายงานแทงมนุษย์จนถึงขั้นเสียชีวิตมาแล้ว
มีความยาวเต็มที่ประมาณ 60 เซนติเมตร แต่ขนาดที่พบทั่วไปคือ 30 เซนติเมตร พบกระจายพันธุ์ทั่วไปตั้งแต่ทะเลแดง, ชายฝั่งแอฟริกาตะวันออก, ซามัว, ทะเลญี่ปุ่น, เกาหลีใต้, ออสเตรเลีย และพบในทะเลสาบน้ำจืดของทวีปแอฟริกา เช่น ทะเลสาบมาลาวี และมาดากัสการ์ด้วย ในน่านน้ำไทยพบได้ทั้งอ่าวไทยและทะเลอันดามัน รวมถึงในปากแม่น้ำเจ้าพระยา ปลาวัยอ่อนจะอาศัยอยู่รวมเป็นฝูงในทะเลใกล้ชายฝั่ง ในแนวปะการังหรือตามกอสาหร่าย เป็นปลาที่หากินในเวลากลางคืน
โดยมักจะขุดรูอยู่ในดินหรือเลนใกล้ชายฝั่ง
เป็นปลาที่นิยมเลี้ยงกันเป็นปลาสวยงาม และนิยมนำมาบริโภคกันโดยปรุงสุด แต่เนื้อมีกลิ่นคาวจึงมักจะนำไปปรุงประเภทรสจัดเช่น ผัดฉ่า
เซนเซเนบ
เซนเซเนบ (หรือเขียนได้อีกว่า เซนิเซเนบ) เป็นพระราชมารดาของฟาโรห์ทุตโมสที่หนึ่งแห่งราชวงศ์ที่สิบแปด พระนางเซนเซเนบ เป็นที่รู้จักเนื่องจากภาพสลักหมายเลข CG 34006 จาก Wadi Halfa ซึ่งพระองค์ได้แสดงคำสาบานด้วยความจงรักภักดีในฐานะพระราชมารดาของฟาโรห์ทุตโมสที่หนึ่งในพิธีราชาภิเษกของบุตรชายของพระองค์ ฟาโรห์ทุตโมสที่หนึ่ง ภาพสลักของพระนางเซนเซเนบ จากที่ฝังพระศพของฟาโรห์แฮตเชปซุตที่ Deir el-Bahri
รายพระนามผู้ปกครองจักรวรรดิมาลี
นี่คือรายพระนามผู้ปกครองของจักรวรรดิมาลี รัฐอิสลามซึ่งตั้งอยู่ในแอฟริกาตะวันตก ปกครองโดยราชวงศ์เคตา เหล่ากษัตริย์ถูกเรียกว่ามันซา ( "ราชาเหนือราชา")
โจลิน ช่าย
โจลิน ช่าย (Jolin Tsai; ; เกิด 15 กันยายน ค.ศ. 1980) เป็นนักร้องเพลงป็อปชาวไต้หวันที่โด่งดังในเอเชีย
ประวัติ
โจลินได้ร่วมแข่งขันการประกวดร้องเพลงกับเอ็มทีวีเมื่อเธออายุ 18 ปี เธอชนะเลิศในการร้องเพลง "Greatest Love of all" ของวิทนีย์ ฮูสตัน จากนั้นเธอได้เซ็นสัญญากับ Universal ในฐานะศิลปินใหม่ของไต้หวัน
ในช่วงเดือนกรกฎาคม ปี 1999 เธอได้ออกซิงเกิ้ลแรก "Living With the World" ที่ขายตามร้านสะดวกซื้อ เพลงนี้เธอประสบความสำเร็จมากจนทำให้เธอได้ออกผลงานอัลบั้มแรกในเดือนกันยายนปีนั้นเอง ด้วยภาพลักษณ์ของหญิงหวาน ที่ทำให้เธอดังในหมู่วัยรุ่น ทำให้เธอได้รับฉายาว่า Teenage boys Killer อัลบั้มแรกของเธอ 1019 ขายได้มากกว่า 400,000 ก๊อปปี้ทั่วทั้งเอเชีย
เธอออกผลงานอัลบั้มที่ 2 ในเดือนพฤษภาคม ค.ศ. 2000 อัลบั้ม Don't Stop มีเพลงฮิตมากมาย และโด่งดังทั่วทั้งเอเชีย เธอได้ออกอัลบั้มรูปตัวเองที่ถ่ายในฮาวาย ก็ประสบความสำเร็จอย่างมากเช่นกัน
อัลบั้มที่ 3 Show Your Love ภาพลักษณ์เธอเปลี่ยนไป ที่ดูโตขึ้นกับอายุ 21 ปี แต่อัลบั้มชุดนี้ยอดขายไม่ประสบความสำเร็จเท่า 2 ชุดแรก
อัลบั้มที่ 4 Lucky Number เธอก็ยังไม่สามารถกลับมาดังเหมือนเดิมเหมือนที่เคยเป็นได้ นอกจากนั้นเธอยังได้ร้องเพลงประกอบภาพยนตร์เรื่อง Atlantis
หลังจากนั้น 1 ปี เธอมีปัญหากับต้นสังกัด ทำให้ไม่สามารถออกอัลบั้มได้ แต่อย่างไรก็ดี เธอยังได้ออกอัลบั้มรูปที่ถ่ายที่ประเทศไทยที่มีเพลงที่เขียนโดย เจย์ โจว ด้วย แต่ในที่สุดเธอก็ได้ออกผลงานอัลบั้มชุดที่ 6 Castle ที่กลับมาประสบความสำเร็จทั่วทั้งเอเชียได้ และจากนั้นก็ออกผลงานอัลบั้มที่ 7 J-Game ตามมา
ในปี 2006 เธอออกผลงาน Dancing Diva เธอยังได้ร่วมแสดงเพลง "Dancing Diva" ในงานเอ็มทีวี เอเชีย อวอร์ดส และในปีเดียวกันเธอได้ออกผลงานชุดที่ 9 Dancing Forever ซึ่งในปีนั้นเองเธอสามารถทำยอดขายสูงที่สุดในไต้หวันล้มแชมป์เก่าอย่างเจย์ โจว
ในปี 2007 โจลินได้ร่วมร้องซิงเกิ้ลเพลง "In My Arms" ร่วมกับ ไคลี มิโนก นักร้องเพลงป๊อบชาวออสเตรเลีย เพลงนี้จะทำการบรรจุอยู่ในอัลบั้ม X ของ ไคลี มิโนก ซึ่งจะเป็นอัลบั้มวางจำหน่ายในเอเชีย และในท้ายปีนี้เองโจลินก็ออกอัลบั้มชุด Agent J ภายใต้สังกัด EMI ต่อมามมีปัญหาเกี่ยวกับการควบรวมกิจการของค่าย อีเอ็มไอ ไต้หวัน ซึ่งกำลังจะยุบไป ทำให้อัลบั้มภาษาอังกฤษของเธอที่เป็นการนำเพลงที่มีชื่อเสียงอยู่แล้วเช่น "Lady Marmalade" หรือ "Get the Paty Started" มาร้องใหม่ชื่ออัลบั้มว่า Love Exercise ต้องมีกำหนดวางแผงเลื่อนออกไปนาน จนทำให้ยอดขายไม่ได้ตามที่คาดไว้นัก ซึ่งจากอัลบั้มนี้มีเพลงเดียวเท่านั้นที่ทำมิวสิกวิดีโออย่างเป็นเรื่องเป็นราวคือ "I Won't Last a Day Without You"
โจลินร่วมออกอัลบั้มรวมฮิตกับค่ายเก่าอย่าง Capitol เป็นอัลบั้มสุดท้ายซึ่งมีเพลงฮิตจากอัลบั้มแสนโด่งดังของเธอทั้งสามอย่าง Dancing Diva, Dancing Forever และ Agent J รวมทั้งเพลงใหม่ อย่าง "Hot Shot", "Run Run" และ "Usual Betrayal" ที่ประกอบภาพยนตร์ Frozen Flower
หลังจากเงียบหายไปนานเกือบปี ในที่สุดโจลินก็กลับมาทวงบัลลังก์ดีว่าแห่งเกาะไต้หวันอีกครั้งด้วยกับสังกัดใหม่ Warner กับอัลบั้มใหม่ ซึ่งมีคอนเซปว่า "อยากให้ผู้หญิงกล้าที่ก้าวไป ทำตามฝันหรือใจปรารถนาดัง่ผีเสื้อแสนสวย" จึงเป็นที่มีของชื่ออัลบั้ม "ฮวา หู เตี๋ย" หรือ Butterfly ซึ่งมีเพลงเปิดตัวคือ "Real Man" เพลง Dance ฮิปฮอป เท่ห์ๆ ที่ได้แรปเปอร์หนุ่มไฟแรงอย่าง Nick Chou มาร่วมแรปให้ ต่อมาเธอก็ได้ส่ง ซิงเกิ้ลที่สอง กับเพลงรักซึ้งๆ เนื้อหาดีอย่าง "Compromise" ซึ่งได้พระเอกไอดอลดังของไต้หวันอย่าง หร่วน จิงเทียน มาแสดงเอ็มวีให้ กับเพลงเนื้อหาว่าด้วยการพยายามปรับตัวเองเข้าหากันของคู่รัก แต่สุดท้ายก็มิช่วยอะไร
สำหรับอัลบั้มนี้นั้น ร้อนแรงแค่ไหน พิสูจน์ได้จาก ชาร์ทยอดขายอัลบั้มที่น่าเชื่อถือที่สุดของไต้หวันอย่าง จี มิวสิก อัลบั้มนี้สามารถเปิดตัวทั้งชาร์ต หลัก และชาร์ตแมนดารินได้สูงถึง 37% และ 68% ตามลำดับ เอาชนะยอดขายสัปดาห์แรกของอัลบั้มขายดีที่สุดของปีที่แล้วอย่าง ของวง อู่ เยว่ เทียน และชนะดีว่าแห่งเกาะญี่ปุ่นอย่างอายูมิ ฮามาซากิ ที่เปิดตัวอัลบั้มใหม่ Next Level ในสัปดาห์เดียวกันได้ด้วย แต่ก็ต้องถูกล้มแชมป์ด้วย อัลบั้มของ ทงบังชินกี ในสัปดาห์ที่สาม แต่ก็สามารถกลับเข้ามาสู่ที่หนึ่งได้อีกครั้งในสัปดาห์ทีสี่ ถึงขณะนี้ อัลบั้มนี้ของโจลิน อยู่ในชาร์ตนานถึง 20 สัปดาห์แล้ว ตอนนี้อยู่ที่อันดับที่ 6
ในงานคอนเสิร์ต อัลบั้มใหม่ของ Will Pan ที่ผ่านมา โจลินได้ไปเป็นแขกรับเชิญพิเศษให้กับเขา ด้วยการนั่งรถเปิดประทุน ออกมา และร่วมเต้นในเพลง "雙人舞" อย่างเซ็กซี่
ในเดือน ต.ค. โจลินได้ออกอัลบั้มพิเศษ Love·Live ที่มี 1 ซีดี 2 ดีวีดี ได้แก่งานคอนเสิร์ต กับ คอนเสิร์ตเพลงช้า ซึ่งมีการนำเพลงในอัลบั้ม Butterfly และเพลงของศิลปินคนอื่นๆ มาร้องใหม่ในแบบอคูสติค ส่วนซีดีนั้นก็คือเพลงของศิลปินอื่นที่นำมาร้องใหม่ในแบบฉบับเธอซึ่งมี 5 เพลง และอีกเพลงคือเพลงช้าที่โด่งดังมากๆ ของเธอจากอัลบั้มแรกชื่อ "I Know You Are Sad'' ที่นำมาขับร้องใหม่ได้ไพเราะขึ้น
แหล่งข้อมูลอื่น
1980
ประเทศเบลีซในโอลิมปิกเยาวชนฤดูร้อน 2018
ประเทศเบลีซ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเบลีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศเบลีซไม่ได้รับเหรียญรางวัลใด ๆ
กีฬาสกีข้ามทุ่งในโอลิมปิกฤดูหนาว 2014
กีฬาสกีข้ามทุ่งในโอลิมปิกฤดูหนาว 2014 เป็นการแข่งขันกีฬาสกีข้ามทุ่งในกีฬาโอลิมปิกฤดูหนาวครั้งที่ 22 จัดขึ้นที่ลอราไธลอนและสกีคอมเพล็กซ์, ในครัสยานา โพลียานา, เมืองโซชี, ดินแดนครัสโนดาร์, สหพันธรัฐรัสเซีย ระหว่างวันที่ 8-23 กุมภาพันธ์ พ.ศ. 2557
รอบคัดเลือก
จะมีโควตาสูงสุด 310 ที่นั่งสำหรับนักกีฬาเพื่อแข่งขัน (ชาย 155 คนและหญิง 155 คน)
การเลี้ยงโต๊ะ
การเลี้ยงโต๊ะ (banquet) คือการจัดโต๊ะเลี้ยงในงานสำคัญรองรับแขกตั้งแต่ 6-8 คนไปจนถึง 80-100 คน โดยมีการจัดเตรียมอาหารในรูปแบบต่าง ๆ ทั้งอาหารจานหลักและของหวาน และมีการจัดเตรียมเครื่องใช้บนโต๊ะอาหาร เช่น ช้อน ส้อม และแก้วน้ำ ให้เหมาะสมกับชนิดของอาหารที่ถูกนำมา โดยมากจุดประสงค์เพื่อเป็นงานเลี้ยงการกุศล พิธี หรือการเฉลิมฉลองต่าง ๆ มักจะมีการกล่าวกล่าวสุนทรพจน์เพื่อสดุดี
ในหนังสืออักขราภิธานศรับท์ของ หมอบรัดเลย์ ระบุคำว่า เลี้ยงโต๊ะไว้ว่า "เชิญเขามากินโต๊ะ คือ จัดแจงของใส่โต๊ะลงพร้อม แล้วเชิญมากินหลายคนนั้นว่าเลี้ยงโต๊ะ"
ไอโฟน 14
ไอโฟน 14 และไอโฟน 14 พลัส เป็นสมาร์ตโฟนที่ออกแบบ พัฒนา และจัดจำหน่ายโดยบริษัทแอปเปิล เป็นรุ่นที่สิบหกต่อจากไอโฟน 13 เปิดตัวครั้งแรกในกิจกรรมพิเศษของบริษัทเมื่อวันที่ 7 กันยายน พ.ศ. 2565 ที่แอปเปิลพาร์ก พร้อมกับไอโฟน 14 โปร และไอโฟน 14 โปร แม็กซ์
ไอโฟน 14 และไอโฟน 14 พลัส เป็นสมาร์ตโฟนหน้าจอ 6.1 และ 6.7 นิ้ว ตามลำดับ โดยขับเคลื่อนด้วยชิป เอ15 ไบโอนิก พร้อมระบบปฏิบัติการ ไอโอเอส 16 ตัวเครื่องมีวางจำหน่ายทั้งหมดห้าสี ได้แก่ ฟ้า, ม่วง, มิดไนท์, สตาร์ไลท์ และแดง (โปรดักท์ เรด) เปิดให้สั่งจองตั้งแต่วันที่ 9 กันยายน และกำหนดวางจำหน่ายครั้งแรกในวันที่ 16 กันยายน และ 7 ตุลาคม ตามลำดับ
อำเภอท่าช้าง
ประวัติ
อำเภอท่าช้าง เดิมเป็นส่วนหนึ่งของอำเภอพรหมบุรี จังหวัดสิงห์บุรี ปรากฎชื่อในสมัยกรุงศรีอยุธยาว่า บ้านขุนโลก ซึ่งเป็นสนามรบในวีรกรรมชาวบ้านบางระจัน ครั้งที่ 7 ต่อมาได้มีการแยกตำบลในอำเภอพรหมบุรี ซึ่งอยู่ห่างไกลจำนวน 3 ตำบล ได้แก่ ตำบลถอนสมอ ตำบลวิหารขาว และตำบลโพประจักษ์ มารวมเข้าด้วยกัน สาเหตุที่แยกออกมาเป็นอำเภอ เพราะประชาชนในพื้นที่ 3 ตำบลดังกล่าว ไม่ได้รับความสะดวกในการติดต่อกับราชการ จะติดต่อได้โดยทางน้ำซึ่งต้องผ่านประตูของกรมชลประทาน ทั้ง 2 แห่ง ได้แก่ ประตูน้ำพระงามและประตูน้ำยางมณี ทางบกไม่มีเส้นทางติดต่อ ทำให้เสียเวลาและค่าใช้จ่ายในการเดินทางมาก ประกอบกับเคยมีการตั้งอำนวยการเฉพาะกิจเพื่อปราบปรามโจรผู้ร้ายจับคนเรียกค่าไถ่ ณ ที่ตลาดท่าช้างในปัจจุบัน ใน พ.ศ. 2503 ได้รับการจัดตั้งเป็น กิ่งอำเภอท่าช้าง ขึ้นกับอำเภอพรหมบุรี และใน พ.ศ. 2506 ได้รับการยกฐานะเป็น อำเภอท่าช้าง
ที่ตั้งและอาณาเขต
อำเภอท่าช้างตั้งอยู่ตอนใต้ของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนท้องถิ่น
ท้องที่อำเภอท่าช้างประกอบด้วยองค์กรปกครองส่วนท้องถิ่น 3 แห่ง ได้แก่
สถานที่สำคัญ
สถานที่สำคัญ ๆ ในอำเภอได้แก่
สโมสรฟุตบอลนิวพอร์ตเคาน์ตี
สโมสรฟุตบอลนิวพอร์ตเคาน์ตี (Clwb Pêl-droed Sir Casnewydd) เป็นสโมสรฟุตบอลอาชีพตั้งอยู่ที่เมืองนิวพอร์ต ทางตอนใต้ของเวลส์ ปัจจุบันแข่งขันในลีกทู ซึ่งเป็นลีกระดับที่สี่ของอังกฤษ สโมสรก่อตั้งใหม่ในปี ค.ศ. 1989 แทนที่สโมสรเดิมที่ก่อตั้งในปี ค.ศ. 1912 นิวพอร์ตเคาน์ตีเป็นสมาชิกผู้ก่อตั้งลีกระดับที่สามในปี ค.ศ. 1920
นิวพอร์ตเคาน์ตีชนะเลิศเวลส์คัพในปี 1980 และเข้าถึงรอบก่อนรองชนะเลิศยูฟ่าคัพวินเนอร์สคัพในปี 1981 แต่ต่อมาก็ตกชั้นจากฟุตบอลลีกในปี 1988 และยุติการดำเนินงานในเดือนกุมภาพันธ์ 1989 หลังจากนั้นไม่นาน สโมสรก็กลับมาก่อตั้งใหม่และกลับสู่ระบบลีกชั้นล่างอีกครั้ง และในปี 2013 สโมสรได้กลับสู่ฟุตบอลลีกเป็นครั้งแรกในรอบ 25 ปี สีประจำสโมสรคือ เสื้อสีเหลืองอำพัน และกางเกงสีดำ
เอ็ม 4 คาร์บิน
เอ็ม 4 คาร์บิน (M4 carbine) เป็นอาวุธปืนเล็กยาวอัตโนมัติที่พัฒนามาจากปืนเล็กยาวจู่โจมเอ็ม 16 ซึ่งเป็นปืนในตระกูล เออาร์-15ที่ออกแบบโดยยูจีน สโตนเนอร์ให้แก่บริษัทอาร์มาไลท์ มีความยาวและน้ำหนักน้อยกว่าเอ็ม16 มีชิ้นส่วนกว่าร้อยละ 80 ที่ใช้งานร่วมกับปืนเอ็ม 16 เอ 2 ได้ เอ็ม4สามารถเลือกระบบการยิงได้แก่ กึ่งอัตโนมัติและการยิงทีละ 3 นัด (เหมือนเอ็ม16เอ2) ขณะที่เอ็ม4เอ1มี"ระบบอัตโนมัติ"แทนที่ระบบยิงทีละ 3 นัด
คำอธิบาย
เอ็ม4 ถูกพัฒนาและผลิตให้กับรัฐบาลของสหรัฐฯ โดยบริษัทโคลท์ ซึ่งได้รับคำสั่งการผลิตปืนเอ็ม4 จนถึงปี 2009 อย่างไรก็ตาม จะยังมีการผลิตอาวุธปืนที่พัฒนามาจาก เอ็ม4 และ เอ็ม16 ต่อไป เอ็ม4เอ1และเอ็ม16เอ4 ได้เข้ามาแทนที่ เอ็ม16เอ2 กองทัพอากาศสหรัฐฯ วางแผนที่จะทำการเปลี่ยนไปใช้เอ็ม4 คาร์บินอย่างสมบูรณ์ เนื่องจากเอ็ม4นั้นมีความคล้ายคลึงกับเอ็ม16 มาก ทำให้ง่ายต่อการฝึกเปลี่ยนแบบ
รุ่นต่างๆ
กองทัพสหรัฐฯ ใช้เอ็ม4และเอ็ม4เอ1เป็นอาวุธประจำกายทหารร่วมกับปืนเอ็ม16 โดยทั่วไปแล้วเอ็ม4 จะมีด้ามจับพร้อมศูนย์เล็งเปิดในตัวติดบนรางพิคาทินนี่ มาพร้อมกับปืน (ซึ่งสามารถถอดด้ามจับดังกล่าวออกได้) ซึ่งในหน่วยรบพิเศษปืนเอ็ม4 นิยมเปลี่ยนด้ามจับเป็นอุปกรณ์ช่วยเล็งติดบนรางพิคาทินนี่ โดยส่วนมาแล้วจะเป็นเอ็ม68 ซีซีโอ ซึ่งเป็นกล้องเล็งในการต่อสู้ระยะใกล้ และมักจะติดด้ามจับ ต้นแบบคือแบบโคลท์920 (เอ็ม4) และ921 (เอ็ม4เอ1)
เอ็ม4 นั้นนอกจากสายการผลิตโคลท์ในสหรัฐฯนั้น ยังมีการผลิตนอกสหรัฐฯโดยการซื้อสิทธิบัตรการผลิตจากโคลท์อีกด้วย เช่นในแคนาดา บริษัท ไดมาโก้ (ต่อมาเปลี่ยนเป็น โคลท์ แคนาดา) ผลิตเอ็ม4 ออกมาใช้ชื่อว่า ไดมาโก้ ซี8 หรือโคลท์ แคนาดา เป็นต้น
เอ็ม4/เอ็ม4เอ1
ในเอ็ม4 นั้นมีระบบเลือกการยิงเป็น "Safe-Semi-Burst" (เซฟ/กึ่งอัตโนมัติ/ยิงทีละ 3 นัด) ขณะที่เอ็ม4เอ1 มีระบบเลือกการยิงเป็น "Safe-Semi-Auto" (เซฟ/กึ่งอัตโนมัติ/อัตโนมัติ)
เอ็ม4เอ1
เอ็ม4เอ1คาร์บินเป็นรุ่นแบบอัตโมติที่มีต้นแบบมาจากเอ็ม4 คาร์บินซึ่งผลิตออกมาให้ใช้ในปฏิบัติการพิเศษ เอ็ม4เอ1ถูกใช้โดยหน่วยรบพิเศษของสหรัฐฯ โดยส่วนใหญ่ เอ็ม4เอ1 คาร์บินเป็นที่นิยมในหน่วยต่อต้านผู้ก่อการร้ายและหน่วยปฏิบัติการพิเศษ สำหรับการรบระยะประชิด เนื่องมาจากความสามารถในการยิงระบบอัตโนมัติ (ยิงรัว) ได้ เอ็ม4จะมีระยะหวังผลน้อยกว่าเอ็ม16 แต่ทางหลายกองทัพคิดว่าการทำการยิงในระยะที่มากกว่า 300 เมตรนั้น ไม่ค่อยเกิดขึ้นมากนัก มันมีประสิทธิภาพมากในระยะ 150 เมตรหรือน้อยกว่า และมีระยะยิงไกลสุดที่ 500-600 เมตร
โซปมอด บล็อก 1
กองบัญชาการปฏิบัติการพิเศษของสหรัฐฯ ได้สร้างอุปกรณ์ในการการดัดแปลงเฉพาะปฏิบัติการพิเศษ (โซปมอด) บล็อก 1 ขึ้นมาโดยมันถูกใช้โดยหน่วยงานรักษากฎหมายและทหาร อุปกรณ์เหล่านี้มีเอ็ม4เอ1 คาร์บิน ด้ามจับหรืออาร์ไอเอส (Rail Interface System (RIS) ) ที่สร้างโดยบริษัทไนท์ เครื่องยิงลูกระเบิดเอ็ม203และเป้าเล็ง ที่เก็บเสียง ระบบเลเซอร์/อินฟราเรด และกล้องมองกลางคืน อุปกรณ์นี้ถูกออกแบบมาเพื่อทำภารกิจที่หลากหลาย และมักถูกใช้โดยหน่วยรบพิเศษ
อาวุธที่จะมาแทนที่ในอนาคต
กองทัพสหรัฐฯ ได้ศึกษาและจัดหาการหาปืนเล็กยาวที่จะมาแทนที่เอ็ม4 คาร์บิน บริษัททั้งสิบเก้าบริษัทได้นำเสนอแบบมากมายให้กับทางการของกองทัพ อาวุธดังกล่าวรวมทั้งเบเร็ตต้า อาร์อีซี7 เอฟเอ็น สการ์ เฮคเลอร์แอนด์คอก เอชเค416 และอื่นๆ เช่นเดียวกันกับเอ็ม4 รุ่นที่โคล์ทผลิต
การออกแบบ
เอ็ม4/เอ็ม4เอ1 ขนาด 5.56 ม.ม.ทำงานด้วยระบบแก๊ส ระบายความร้อนด้วยอากาศ ใช้แมกกาซีน มีหลายการยิง เป็นมีพานท้ายปรับระดับได้ เป็นปืนเล็กยาวที่พัฒนามาจากเอ็ม16เอ2 ให้มีลำกล้องยาว 14.5 นิ้ว เอ็ม4 ทำให้ทหารสามารถทำการต่อสู้ได้ในพื้นที่คับแคบด้วยความแม่นยำและอำนาจการทำลายล้างสูง เอ็ม4 ดั้งเดิมนั้นมีระบบการยิงแบบกึ่งอัตโนมัติและยิงทีละสามนัด ในขณะที่เอ็ม4เอ1 มีระบบยิงแบบกึ่งอัตโนมัติและอัตโนมัติเท่านั้น เอ็ม4 มีความคล้ายคลึงกับเอ็ม16เอ2 80% และได้เข้ามาแทนที่ปืนกลมือเอ็ม 3 และปืนพกเอ็ม9 และปืนเล็กยาวเอ็ม16 ในหน่วยส่วนใหญ่ของกองทัพ เอ็ม4 ยังสามารถติดตั้งเครื่องยิงลูกระเบิด เอ็ม203 ซึ่งเป็นเอ็ม203เอ1 ขนาดลำกล้อง 9 นิ้วแทนที่จะเป็น 12 นิ้วที่ใช้กับเอ็ม 16
จุดเด่นของเอ็ม4 และเอ็ม4เอ1 เมื่อเทียบกับเอ็ม16 มีดังนี้
อย่างไรก็ตาม เอ็ม4 ก็มีข้อบกพร่อง ได้แก่ ความเร็วของกระสุนและความแม่นยำที่ต่ำกว่าเอ็ม 16 และเสียงที่ดังขึ้นเนื่องมาจากลำกล้องที่สั้นของมัน รวมทั้งยังเกิดความร้อนที่ประกับมือที่เร็วขึ้นกว่า เอ็ม 16 เนื่องจากพื้นที่ระบายอากาศลดลง รวมทั้งปัญหาที่เกิดขึ้นกับเอ็ม16 เช่น ฝุ่นละออง น้ำ ดิน ทรายสามารถเข้าไปติดในท่อนำแก๊สและลำกล้องได้ง่าย ทำให้ปืนเกิดการขัดลำกล้องบ่อยครั้ง และ M4A1 สู้ HK416 ไม่ได้
อุปกรณ์เสริม
เอ็ม16 เอ็ม4 คาร์บินและเอ็ม4เอ1 คาร์บินสามารถใช้อุปกรณ์ได้มากมาย เช่น กล้องมองกลางคืน เลเซอร์ชี้เป้า กล้องเล็งระยไกล เอ็ม203 หรือเอ็ม320 ปืนลูกซอง เอ็ม26 เป็นต้น อุปกรณ์อื่นนั้นยังรวมทั้งเอเอ็น/พีอีคิว-2 ที่เล็งแบบพิเศษ และเป้าเล็งแบบเอ็ม68 ที่อยู่ในชุดอัพเกรดของโซปมอด 2
ประเทศผู้ใช้งาน
นอกจากสหรัฐอเมริกาที่เป็นผู้ผลิตแล้วยังมีประเทศผู้ใช้เอ็ม4 คาร์บินและแบบต่าง ๆ ได้แก่
กัสตง เลอรู
กัสตง หลุยส์ อาลแฟรด เลอรู (Gaston Louis Alfred Leroux; 6 พฤษภาคม ค.ศ. 1868 – 15 เมษายน ค.ศ. 1927) เป็นนักหนังสือพิมพ์และนักเขียนชาวฝรั่งเศส เกิดที่กรุงปารีส เรียนที่โรงเรียนในแคว้นนอร์ม็องดีก่อนจะกลับมาเรียนวิชากฎหมายที่ปารีส หลังเรียนจบเขาทำงานเป็นเสมียนศาลและนักวิจารณ์ละคร ต่อมาเลอรูทำงานเป็นนักข่าวให้กับหนังสือพิมพ์เลอมาร์แต็ง
ในปี ค.ศ. 1907 เลอรูลาออกจากงานหนังสือพิมพ์และเริ่มเขียนนิยาย นิยายเล่มแรกของเขาคือ เรื่องลึกลับของห้องสีเหลือง (Le mystère de la chambre jaune) เป็นหนึ่งในนิยายเล่มแรก ๆ ที่มีฉากในห้องปิดตาย ต่อมาในปี ค.ศ. 1909 เลอรูตีพิมพ์นิยาย ปีศาจแห่งโรงอุปรากร (Le Fantôme de l'Opéra) เป็นตอน ๆ ในหนังสือพิมพ์เลอกอลัว ผลงานชิ้นนี้เป็นที่รู้จักดีที่สุดของเขา
เลอรูเสียชีวิตที่เมืองนิสในปี ค.ศ. 1927
ดิสนี่ย์ ปริ๊นเซส
ประวัติ
เมื่อปี ค.ศ. 2000 แอนดี้ มูนนี่ได้รับการว่าจ้างโดยบริษัทผลิตภัณฑ์เพื่อการบริโภคของดิสนีย์ ให้ช่วยดูแลการขายที่ถดถอยลง แล้วความคิดเกี่ยวกับ ดิสนี่ย์ ปริ๊นเซสก็เกิดขึ้น เมื่อหลังจากที่ร่วมงานกับดิสนี่ย์ไม่นานเขาได้ร่วมกับ ดิสนี่ย์ ออน ไอซ์ และมีเด็กหญิงตัวเล็ก ๆ ที่สวมชุดเจ้าหญิงมารุมล้อม เขาเสนอเรื่องนี้และความต้องการซื้อสินค้าของตลาดก็เพิ่มสูงขึ้น
ไม่มีใครที่ไม่รู้จัก ดิสนีย์ ปริ้นเซส ธุรกิจสาขานี้โด่งดังในเวลาอันรวดเร็วและเติบโตขึ้นเรื่อย ๆ การขายสินค้าพุ่งขึ้นจาก 300 ล้านดอลลาร์ในปี ค.ศ. 2001 เป็น 3 พันล้านดอลลาร์ในปี ค.ศ. 2006 และปัจจุบันนี้มีสินค้ากว่า 25,000 ชิ้นแล้ว